id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi es id nl id id pl id id id id ms id id id id id id id de id ms en id id ms id id id ms id ms id id id ms id ms id id id id id id id ms id hbs_lat id id id et id id ms ms ms id en id en id ms id id id id ms id id id id hy hy hy ms ms en en en en en id id id id ms en id id jv ms id id it es id id en id ms ms ms ms ms ms
Bayi Menangis Ketika Tidur? Ini 7 Cara Tenangkan Mereka! - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Tiba-tiba Si Manja MENANGIS Masa Tidur, Apa Mama Perlu Buat? Cuba Lakukan 7 Cara Ini
Ditulis oleh Asyikin Md Isa Disemak pada 26/08/2022
Disemak secara perubatan oleh Dr. Ahmad Wazir Aiman
Sedang nyenyak di kamar, tiba-tiba anda dikejutkan dengan bayi menangis ketika tidur. Eh, kenapa ini? Apakah cara untuk menenangkan bayi menangis yang boleh anda lakukan ketika itu?
Kenapa bayi menangis ketika tidur?
Bayi yang baru lahir masih belajar cara untuk mengekspresikan diri mereka. Adakalanya tangisan adalah 1 cara untuk mereka berkomunikasi.
Umumnya, situasi bayi menangis ketika tidur adalah 1 keadaan normal yang tidak perlu dibimbangkan.
Ia mungkin berlaku disebabkan situasi yang mengakibatkan rasa tidak selesa secara fizikal pada si manja.
Pastinya ada cara untuk menenangkan bayi menangis yang boleh anda cuba.
Tetapi sebelum Hello Doktor kongsikan caranya, anda perlu ketahui terlebih dahulu 5 sebab mengapa bayi menangis ketika tidur.
Biasanya si manja akan menangis apabila lampin mereka kotor dan ia menyebabkan rasa tidak selesa. Sudah tentu tangisan adalah cara untuk menyatakannya!
Ini menjadi antara sebab paling mudah difahami ibu bapa. Malahan kebanyakan parent akan memeriksa bahagian lampin terlebih dahulu apabila si kecil menangis.
Eh…tengah tidur pun boleh lapar ke? Itu bukan sesuatu yang mustahil ya wahai mommies.
Perut si kecil tidak boleh menerima makanan yang banyak dalam 1 tempoh masa. Keadaan tersebut secara tidak langsung akan mengakibatkan bayi lebih cepat berasa lapar.
Walaupun anda melihat bayi tidak terjaga sepenuhnya tetapi merengek, susukan mereka segera atau nanti makin kuat rengekannya!
Suhu yang tidak sesuai
Kalau tidur dalam keadaan suhu yang tidak selesa seperti terlalu panas atau sejuk, pastinya sebagai individu dewasa pun anda akan terjaga, bukan?
Maka suhu juga mungkin menjadi faktor punca mengapa bayi menangis ketika tidur.
Jika anda meletakkan terlalu banyak lapisan selimut pada si manja, mungkin anda perlu mengurangkannya bagi memberikan mereka keselesaan.
Perhatikan suhu bilik, pastikan ia berada dalam keadaan yang bersesuaian dengan si manja.
Ada masanya, si manja menangis hanya kerana mereka mahukan perhatian anda. Mungkin mereka mahu dipeluk dan berasa dilindungi.
Sentuhan yang diberikan anda membuatkan mereka sedar bahawa anda berada di sekitar mereka. Ini terutamanya bagi si kecil yang baru dilahirkan.
Rasa takut, mimpi buruk
Bagi si manja yang baru melihat dunia, pastinya ia 1 keadaan sangat berbeza berbanding ketika mereka di dalam rahim.
Perkara-perkara baharu ini akan diproses di dalam tidur sebagai mimpi. Jadi tidak mustahil untuk mereka berasa takut dan mendapat mimpi buruk, bukan?
Tetapi bolehkah si kecil bermimpi ngeri? Sudah tentu boleh cuma tiada siapa dapat memastikan apakah yang mereka mimpikan.
Tenangkan bayi menangis ketika tidur
Setiap ibu bapa pastinya mempunyai cara tersendiri untuk menenangkan bayi menangis.
Jika anda lihat si kecil tampak sedikit terganggu ketika tidur, ia mungkin bermakna mereka sedang dalam peralihan tahap tidur yang lebih mendalam.
Dalam kes sebegitu, anda mungkin perlu untuk menunggu dan melihat jika si manja memerlukan bantuan anda untuk berada dalam keadaan yang lebih selesa.
Sekiranya anda berasa perlu untuk menenangkan bayi menangis, berikut beberapa cara yang boleh dicuba apabila si kecil merengek secara tiba-tiba ketika tidur.
Apabila berdepan situasi bayi menangis ketika tidur, dukung dan dakap si manja dekat dengan badan anda.
Cuba untuk dodoikan mereka dengan pergerakan ulang-alik seperti ke depan dan ke belakang secara perlahan. Anda juga boleh memilih untuk meletakkan si manja dalam rocking chair.
Pergerakan yang berlaku akan dapat memberikan ketenangan kepada si kecil.
Rahim bukanlah tempat yang luas dan bayi anda mungkin sudah terbiasa dengan sesuatu yang membaluti badan mereka.
Itu sebabnya si manja tampak lebih selesa apabila mereka berada dekat dengan anda.
Jadi cuba berikannya selimut atau bantal kecil untuk membantunya berasa lebih selesa.
Perubahan suhu boleh membuatkan bayi berasa panas atau sejuk dan kesannya bayi menangis ketika tidur.
Jadi anda perlu memastikan suhu bilik berada pada tahap yang sesuai untuk mereka. Ini terutamanya apabila berlaku perubahan cuaca.
Jika keadaan tempat tinggal anda beriklim sejuk, pastikan anda memakaikan beberapa lapisan pada si manja bagi mengekalkan rasa hangat pada mereka.
Tahukah anda bahawa keadaan dalam rahim bukanlah sunyi? Bayi anda akan mendengar pelbagai bunyi seperti bunyi perut anda yang sedang lapar.
Maka keadaan sunyi adakalanya boleh menyebabkan si kecil berasa tidak selesa. Dodoikan si kecil sambil membuat bunyi seperti hush hush hush, yang perlahan.
Anda juga boleh memainkan bunyi seperti ombak di pantai, bunyi air terjun atau hujan yang perlahan untuk menenangkan bayi menangis.
Memberikan puting kosong mungkin membantu bayi yang gemar menghisap puting. Ia boleh dianggap sebagai alat penenang bagi si manja.
Biasanya selepas berusia 7 bulan, si kecil akan hilang rasa kebergantungan kepada puting ini.
Namun menurut pakar, jika mereka bergantung lebih lama untuk memberikan keselesaan ketika tidur, ia masih tidak akan menjejaskan tumbesaran mereka.
Untuk menenangkan bayi menangis, melakukan sentuhan lembut kulit-ke-kulit mungkin cara yang terbaik.
Berikan sentuhan pada belakang badan si manja sehingga anda yakin mereka sudah dapat tidur dengan nyenyak.
Selalunya, masalah anak menangis ketika tidur tidak memerlukan sebarang pemeriksaan dengan pakar pediatrik.
Tetapi jika anda telah mencuba semua cara menenangkan bayi menangis di atas namun masih tidak berkesan, mungkin anda perlu membawanya berjumpa doktor untuk mengenal pasti punca sebenar.
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
Baby cry during sleep. https://www.nct.org.uk/baby-toddler/crying/why-does-my-baby-cry-their-sleep/ Accessed on June 12, 2020
Baby crying sleep. https://www.childrenscolorado.org/conditions-and-advice/parenting/parenting-articles/baby-crying-sleep/ Accessed on June 12, 2020
Baby wont stop crying. https://www.helpguide.org/articles/parenting-family/when-your-baby-wont-stop-crying.htm/ Accessed on June 12, 2020
Baby wont stop crying. https://kidshealth.org/en/parents/terrors.html/ Accessed on June 12, 2020
Habits. http://www.sleepforkids.org/html/habits.html / Accessed on June 12, 2020
Ibu Ayah, Jangan Gelabah Bila Bayi Jatuh Katil! Buat 5 Langkah Ini Segera!
Ibu, Jangan Biarkan Bayi Tidur Lama Untuk Elak 5 Keadaan Ini!
Ditulis oleh Asyikin Md Isa Disemak pada 26/08/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.